Občinski svet Občine Škofljica je na podlagi 9. člena Odloka o priznanjih Občine Škofljica (Ur. l. RS, št. 33/11) na 15. redni seji, dne 20. 6. 2024, sprejel naslednji sklep:

Občinsko priznanje »PLAKETA OBČINE ŠKOFLJICA« prejme

**ZMAGA SEBANEC**

**za dolgoletno prostovoljno delo v lokalni skupnosti**

**Utemeljitev:**

Zmaga Sebanec je v občini Škofljica dejavna že vse od njene ustanovitve. Mnoge aktivnosti, ki se jih je lotevala preko Društva upokojencev Lavrica in Turističnega društva Lavrica je kot prostovoljka dvignila na višji nivo. S svojim znanjem, delovno vnemo in moralnim odnosom do domače občine aktivno poučuje na področju izvajanja estetske kulinarike. S tečaji aranžiranja prehrane na krajevnem in občinskem področju ter mnogih krajih Slovenije je uvedla nove strokovne prijeme. Omeniti velja, da je na povabilo Občine Škofljica in Turističnega društva Škofljica, občinske barve zastopala že leta 2004 v Luksemburgu, v mestu Merch.

S prehransko estetiko je vsa ta leta navzoča na mnogih krajevnih in občinskih prireditvah, kot so občinski praznik, dan državnosti, šolske prireditve, ravnateljev ples in drugje. Zmaga Sebanec je dejavna tudi na vseh aktivnostih na Lavrici in mnogih drugih na območju celotna občine. Leta 2013 ji je Krajevna skupnost Lavrica podelila srebrno plaketo Lavrice.

Zaradi vsega naštetega se Zmagi Sebanec podeli Plaketa Občine Škofljica.

Škofljica, 1. september 2024 Primož Cimerman

Številka: *01506/33/24-25-65* ŽUPAN